Eesti kodanike jaoks on Türgi viisavaba. Lastele kehtib sama hind. Pass peab kehtima vähemalt kuus kuud peale reisi. Tasumine on piiril sularahas. Hallidele passidele vormistatakse viisa samuti Türgi piiril ja see maksab 20 dollarit või 15 eurot.  Pindala 780 000 km².  Pealinn Ankara (5 miljonit).  Geograafiline asend 97% territooriumist asub Aasias ja 3% Euroopas. Kahte mandrit lahutavad Bosporuse ja Dardanellide väinad ning Marmara meri.  Vahemaad Antalyast:  Kemer - 40 km, Belek - 30 km, Side - 75 km, Alanya - 130 km;  Dalamanist: Marmaris - 100 km, Içmeler - 110 km;  Rahvaarv 75 miljonit. Suurimad linnad Istanbul (17 miljonit), Izmir (3,5 miljonit), Аdana (2 miljonit), Antalya (2 miljonit), Bursa (2 miljonit).  Türgi keel kuulub altai keelkonna türgi rühma (aserbaidžaani, usbeki, uiguuri, tatari, karaiimi jt), tal on grammatilisi ühisjooni soome-ugri keeltega (soome, eesti, ungari). Türklased kasutavad ladina tähestikku. Türgi keeli räägib maailmas umbes 150 miljonit inimest.  99 % rahvastikust on muhameedlased.  Elekter 220-235 V/ 50 Hz.  Postkontori tunnete ära kollasel taustal olevate tähtede PTT järgi. Avatud kell 8:00-24:00, pühapäeviti 9:00-19:00, teatud kohtades ka kauem. Telefoniautomaadid töötavad nii müntide kui telefonikaartidega. Telefonikaarte müüakse postis, hotellides ja lehekioskites. Telefoniautomaadist on odavam helistada kui hotellist.  Türgi rahvusvaheline suunakood on 90. Välisliini saamiseks tuleb valida 00. Eestisse helistamiseks tuleb valida 00 372 + linna suunanumber + abonendi telefoninumber.  Türgi rahaühik on Türgi liir (TRL). 1. jaanuaril 2005 võeti käibele uus Türgi liir (YTL-Yeni Türk Lirasi, rahvusvaheline tunnus - TRY). 1 liir = 100 kurus. Nii uus kui vana liir on 2005 paralleelselt käibel. Uued paberrahad - 100, 50, 20,10, 5 ja 1 liiri. Üks türgi liir vastab miljonile vanale liirile ning vahetuskurss on 0,55 eurot.  Käibel on ka vanad paberrahad väärtusega 20 000 000, 10 000 000, 5 000 000, 1 000 000, 500 000 ja 250 000 liiri, samuti mündid väärtuses 250 000, 100 000, 50 000 liiri. Kõikide kaupade hinnad näidatakse nii vanades kui uutes liirides. Raha vahetatakse pankades, hotellides ja rahavahetuspunktides.  1 euro = 1,75 Türgi liiri (26. jaanuar 2005.). Seega on 1 Eesti kroon umbes 8,7 Türgi  liiri.  Pangad on avatud 8:30 - 12:00 ja 13:30 - 17:00. Puhkepäevad laupäev, pühapäev.  Kauplused on lahti 9:00 - 13:00 ja 14:00 - 19:00. Väikesed erapoed võivad olla avatud ka kauem. Turismipiirkonnas on enamik poodidest avatud hiliste õhtutundideni.  Türgi köök on rikkalikumaid maailmas. Siin on õnnestunult ühendatud Kesk-Aasia ja Vahemere traditsioonid. Lihast eelistatakse lambaliha, millest valmistatakse väga palju erinevaid toite, tuntuimad sis kebab ja döner kebab. Kala ja mereannid on alati värsked. Palju toite on meriärnast ja mõõkkalast. Väga populaarsed road on dolma (viinamarjaleherullid, täidetud liha ja riisi või pähklite ja rosinatega) ja karniyarik (hakklihaga täidetud baklažaanid). Olulisemad joogid on airan (liik jogurtit), kange türgi kohvi, kohalik õlu, valge ja punane vein ja rahvuslik vägijook raki (aniisiviin). Veega segatuna muutub raki piimjaks, jooki nimetatakse "lõvipiimaks". Raki kõrvale süüakse erinevaid suupisteid, mida tuntakse üldnime meze all.  Kraanivett võib juua, aga see on väga kloorine. Kõikjal müüakse pudelivett. See on odav ja meeldiva maitsega.  Restoranides on 10%-line jootraha märgitud arvele. Siiski on kombeks hea teeninduse eest jätta ettekandjatele ja kelneritele umbes 10% arve summast.  Transport. Türgis on hästiarenenud bussiliiklus. Bussipiletid ei ole kallid, aega läheb muidugi rohkem kui taksoga sõites. Taksosõit (taksod on kollast värvi) on suhteliselt kallis. Enamik taksosid on varustatud taksomeetriga. Odavad on marsruuttaksod nn. dolmus-bussid.  Autode rendihind on sõltuvalt margist 40-130 eurot päevas. Auto rentimiseks on vaja rahvusvahelisi juhilube, vanus peab olema vähemalt 21 aastat.  Arstiabi ja haiglad. Türgis on olemas nii era- kui ka riiklikud meditsiiniasutused. Ootamatu haigestumise või õnnetusjuhtumi korral pöörduge arsti poole või paluge arst kutsuda hotelli administraatoril  Arsti väljakutse maksab umbes 40 eurot. See tuleb esialgu ise kinni maksta. Kindlustuse jaoks nõudke arstilt kindlasti järgmised dokumendid: tõend diagnoosiga, allkirja ja pitsatiga kinnitatud arve, retseptid rohtude jaoks. Hoidke alles ka rohtude ostmisel saadud kviitungid. Nende dokumentide alusel saate kindlustusest raha tagasi.  Kui olete kindlustatud, maksab kindlustus kohe haiglaravi, transpordi ja kiirabiteenuste eest. Tuleb vaid koheselt pöörduda poliisil märgitud kindlustusseltsi poole.  Lugege hoolikalt kindlustuspoliisi!  Tervis ja turvalisus: Põletava päikese eest kaitske end peakatte ja päikeseprillidega. Kasutage kaitsekreeme. Esimestel puhkusepäevadel piirake päikese käes olemise aega, võite kergesti ära kõrbeda. Ärge jooge väga jahutatud jooke. Temperatuurivahe võib angiini põhjustada.  Soovitame raha, väärisasju, passi ja reisidokumente hoida hotelli seifis.  Tollieeskirjad: Türgist võib takistusteta kaasa viia kingitusi ja suveniire. Vaipade ostmisel hoidke alles kviitung. Antiikvaarseid esemeid võib välja viia vaid muuseumide valitsuse poolt välja antud sertifikaadi olemasolul, antiikesemete maalt välja viimine on keelatud. Mineraale võib välja viia vaid Maavarade Kaevandamise Keskvalitsuse eriloal.  Viisakas on austada islami kombeid.    Tähtsad aadressid:  TÜRGI SAATKOND TALLINNAS  Suursaadik T.E. Hr. Ömer ALTUĞ  Narva mnt 30, 10152 Tallinn  tel.  (372) 627 28 80  fax (372) 627 28 85  e-mail: tallinn@turkishembassy.ee    EESTI SAATKOND ANKARAS  Ajutine asjur Pr. LINDA KOLK  Resit Galip Cad.No. 128/5  Gaziosmanpasa  Ankara  Türgi  tel. (90 312) 40 56 970  faks (90 312) 40 56 976  e-mail: Embassy.Ankara@mfa.ee    AUKONSULAAT ANTALYAS  Aukonsul Hr. IBRAHIM ETHEM OKUDUR  Ul. Aspendos blvd  128/4  07200 Antalya  Türgi  tel. (90 242) 312 00 01  faks (90 242) 321 88 41  e-mail: ethem@akaytour.com